La companyia Yllana homenatja el cinema negre amb la comèdia The Gag Father
31 de maig 2017

![](/media/clxpkjfw/11-the-gagfaher.jpg)  
  

La programació de Cultura de l'Ajuntament de Sagunt porta este divendres la companyia Yllana amb un divertit homenatge al cinema negre titulat _Th__e Gag Father_. Els interessats podran gaudir de l'obra el divendres 2 de juny a les 20.30 hores en la Casa Municipal de Cultura per un preu de 9 euros.

 The Gag Father conta la història d'una banda de despietats “GaGsters” que, després d'aterrir la ciutat, són perseguits per un grup d'absurds policies. Sota esta premissa arranca el nou espectacle d’Yllana, un homenatge al cinema negre, ple de delirants situacions d'humor negre, inventiva teatral i el codi gestual marca de la companyia. Un divertidíssim viatge als baixos fons i als més baixos instints, no exempt de crítica i reflexió sobre el bé i el mal.

Les interpretacions són a càrrec de Fidel Fernández, Luis Cao, Juanfran Dorado i Jony Elías. Felipe Ramos s'encarrega de la il·luminació, Alberto Fernández Roda del so i Eduardo Moreno de l'escenografia.

L'obra és per a tots els públics i es representa en castellà.​

​​

*   [](http://www.facebook.com/sharer.php?u=https://aytosagunto.es/va/actualitat/la-companyia-yllana-homenatja-el-cinema-negre-amb-la-comedia-the-gag-father/ "Facebook")
*   [](http://twitter.com/share?url=https://aytosagunto.es/va/actualitat/la-companyia-yllana-homenatja-el-cinema-negre-amb-la-comedia-the-gag-father/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-yllana-homenatja-el-cinema-negre-amb-la-comedia-the-gag-father/ "Linked In")
*   [](mailto:?body=https://aytosagunto.es/va/actualitat/la-companyia-yllana-homenatja-el-cinema-negre-amb-la-comedia-the-gag-father/)